**О Д Г О В О Р**

на пратеничко прашање од пратеникот Јован Лазарев поставено на 77-та седница на Собранието на Република Македонија одржана

на 5 ноември 2009 година

Министерството за здравство направи епидемиолошка студија за проценка на така наречениот кеп индекс кој што претставува индикатор за оралното здравје кај децата, тоа е бројот на извадени, расипани и пломбирани заби кај децата, при што за жал се покажа дека кеп индексот во Македонија е околу 6, што е далеку од препораките на Светската здравствена организација и земјите на Европската унија која што зборува за три, или помалку од три заба за дете.

Врз основа на овие податоци од таа епидемиолошка студија Министерството изготви стратегија која што ја достави до Владата и Владата ја усвои за подобрување на оралното здравје кај децата, стратегија која што треба да се реализира до 2018 година, значи десет годишна стратегија која што предвидува пет основни превентивни мерки чија што цел е да се постигнат критериумите, а тоа е рок од 5 години да се зголеми процентот на деца без кариес на шест годишна на 35%, намалување на вредноста на тој кеп индекс, повторно ќе нагласам тоа е индикатор за орално кај дванасет годишни деца, повторно ќе нагласам, од 6,88 колку што е сега на 3% и намалување на останати проблеми во однос на забалото кај децата.

Во една од тие петте превентивни мерки, поточно втората е токму флуоризирање на млекото, односно примена на флуориди како една докажана и препорачана превентивна мерка од страна на Светската здравствена организација која се применува десетици години наназад во развиените земји покажувајќи при тоа добри резултати, при што како стандард се препорачува употреба на околу 1 милиграм флуор. Ние одиме под тој стандард на 0,5 милиграми со цел да се овозможи безбедност при целата оваа процедура, при што се предвудува прва да се почне со децата од 3 до 5 години во сите предучилишни установи. Тоа се вкупно околу 17.850 деца и кои што потоа ќе треба три пати неделно да консумираат млеко кое што е збогатено со флуор кој што значително ќе го подобри здравјето кај нив, а потоа кога ќе се докаже одржливоста на целиот тој проект да се продолжи со училишните деца.

Имаше одредени шпекулации во разни медиуми и ток шоа во однос на опасноста од употребата на флуоридите во млекото. Ние оваа мерка ја имплементираме како строга препорака од Светската здравствена организација и надлежните светски тела и врз основа на емпирички докажани позитивни резултати при што шпекулациите беа, откако докажавме дека во Република Македонија не се консумира храна која што е збогатена со флуор и исто така млекото не е фуоризирано така да употребата на дополнително млеко кое што би можело да се зголеми, да се предозира кај децата не постои. Значи, опасност од предозирање не постои. За тоа се изјаснија сите експерти во државата.

Шпекулацијата што беше во јавноста одврати неколку деца и родители да прифатат новните деца да конзумираат флуоризирано млеко, меѓутоа се надевам дека јавноста ќе го прифати образложението односно аргументот на официјалните органи во државата, Министерството за здравство визави одредени шпекулации во однос на ова прашање.

Исто така имаше дискисија зошто не ја флуоризираме водата, туку млекото, но сметаме дека можност за избор на родителите и на децата дали ќе консумираат флуоризирано млеки за разлика од тоа кога би ја флуоризирале водата и граѓаните не би имале избор дали ќе ја користат таа вода.

Значи уште еднаш да ја пратам пораката дека се работи за безбеден начин, безбедна превентивна мерка која што значително ќе ја подобри состојбата со оралните заболувања кај децата, кое за жал Република Македонија не се наоѓа на добро препораано ниво.

Да, има имаше одредена реформа и во минатото децата беа препуштени на матичните стоматолози и во делот на превентивните и во делот на лекувањето, што не се покажа како добра мерка и токму заради тоа една од причините е дека тој кеп индекс за Македонија е многу повисок отколку што е препорачано од Светската здравствена организација. Затоа ние донесовме одлука да се направат законски измени со што децата до 14 години ќе се вратат во јавното здравство односно за нив ќе се грижат стоматолозите кои што ќе бидат обработени во јавните здравствени установи Владата донесе одлука да се вработат 72 тима кои што се според нашите проценки доволни за да се грижат за превенција за спречување на заболување кај децата. Тоа е нашата стратегија, да се концентрираме на превенцијата на оралните заболувања и верувам дека резултатите набрзо ќе ги видиме.